Stein Johan Grieg Halvorsen

**Stein Johan Grieg Halvorsen** (født 1975) er en norsk komponist, skuespiller, komiker og regissør, særlig kjent fra humorprogrammet *[[Slå på ring]]* (2001). Han har komponert musikk til en rekke norske filmer og sceneforestillinger, og hatt et langvarig samarbeid med Erlend Klarholm Nilsen.

Halvorsen studerte ved Barratt Due musikkinstitutt og The Liverpool Institute for Performing Arts. I Norge startet han i NRK med *[[U]]*, *[[Go' elg]]* og *[[Topp 20]]* (1999) som regissør, fotograf og klipper, før han fikk gjennombrudd med *Slå på ring*.

Sammen med  vant han Gullruten 2016 for beste originalmusikk til *Idas Dagbok*.

I 2009 ga han ut den første norske biografien om Michael Jackson etter artistens død, på Gyldendal.
## TV, Radio og Film
### TV
#### Slå på ring
*[[Slå på ring]]*  startet i 2000 som innslag i NRKs *[[Trigger (TV-program)|Trigger]]* før det fikk eget program i 2001. Serien kombinerte gamle opptak, nye musikkvideoer og absurde sketsjer, og gikk i tre sesonger til 2005. Den ble nominert til Gullrosen i Montreux, Gullruten 2004 og vist på Input-festivalen i 2006. Låtene ble utgitt på CD og serien på DVD, produsert av Nilsen & Halvorsen AS.

#### Påpp & Råkk
I *[[Påpp & Råkk]]* forlot Nilsen og Halvorsen sketsjeformatet til fordel for et musikalsk humordrama i seks episoder om to platebutikkansatte med popstjernedrømmer. Serien hadde mange kjente gjesteskuespillere, ble vist på SVT og utgitt på DVD i 2011.

#### Andre TV-oppdrag
Sammen med Nilsen laget Grieg Halvorsen innslag for *[[Først & sist]]*, *[[Påskenøtter]]* og *[[Julenøtter]]*, samt animasjonsserien *[[Kanal 1 (TV-program 2007)|Kanal 1]]* (2006–2008) for NRK. Han ledet *[[Underholdningsavdelingen (TV-program, 2013)|Underholdningsavdelingen]]* i 2013 og deltok i *Klovn til Kaffen* på TVNorge i 2014.
### Radio
Radioprogrammet *[[Bestevenn med Erlend og Steinjo]]* ble sendt våren 2010 på NRK P3.

### Film
Grieg Halvorsen hadde i 2011 en rolle i komedien *[[Hjelp, vi er i filmbransjen]]*. I 2015 spilte han rollen som «Snurrebart» i filmen *[[Doktor Proktors tidsbadekar (film)|Dr. Proktors Tidsbadekar]]*.

## Som komponist
Halvorsens første filmmusikkoppdrag var *De 7 Dødssyndene* (1999), der han komponerte musikken til *Hovmod*. Han har siden laget musikk til en rekke filmer, TV-serier og sceneforestillinger, ofte sammen med , blant annet *[[Lille frøken Norge]]* (2002), *[[Kurt blir Grusom]]* (2008), *[[Kong Curling]]* (2011), *[[Mormor og de åtte ungene (film)|Mormor og de åtte ungene]]* (2013), *[[Natt til 17.]]* (2014), *Idas Dagbok* (2015), *[[Unge lovende]]* (2015–2018), *Grenseland* (2017) og *[[Bukkene Bruse på badeland]]* (2023).

Halvorsen og Skeie vant Gullruten 2016 for *Idas dagbok* og Amandaprisen 2024 for *Bukkene Bruse på badeland*, sammen med Per Áki Sigurdsson Kvikne og Anders Nilsen. Han har også vært nominert til Kanonprisen 2011 for *Kong Curling*, Kanonprisen 2013 for *Mormor og de åtte ungene* og Amandaprisen 2014 for *Natt til 17.*.

## Familie
Steinjo Grieg Halvorsen er sønn av skuespiller Stein Grieg Halvorsen, og barnebarn av teaterkomponist Johan Halvorsen på farssiden og av skuespillerne Lauritz Falk og Vibeke Falk på morssiden. Hans farmor var niese til komponisten Edvard Grieg.

## Referanser


## Eksterne lenker
* 
*